Les empreses inscrites al Registre d'empreses audiovisuals de Catalunya poden realitzar els tràmits d'aprovació de coproducció internacional, la comunicació d'inici i fi de rodatge, el certificat de nacionalitat i la qualificació per edats, a través de l'Institut Català de les Empreses Culturals (ICEC), que és l'òrgan de la Generalitat de Catalunya que concentra totes les competències en matèria de cinematografia, llevat de les potestats d'inspecció i sanció.
S'han d'inscriure al Registre d'empreses audiovisuals de Catalunya (REAC) les empreses amb domicili social a Catalunya que es dediquen a alguna de les activitats següents:
En cas que el titular de l'empresa sigui una persona jurídica, aquest fet ha de figurar expressament en els seus estatuts, com a objecte mercantil propi de l'empresa a més de l'activitat a la qual demana la seva inscripció.
La sol·licitud d'inscripció al Registre es fa mitjançant una instància acompanyada de la documentació que s'indica en el model normalitzat que facilita l'Institut Català de les Empreses Culturals (ICEC).
En el cas d'obertura de sales d'exhibició cinematogràfica, també cal presentar la fitxa de sala d'exhibició cinematogràfica.
Qualsevol modificació de les dades inscrites ha de ser comunicada al Registre per l'interessat en el termini d'un mes des que es produeix el fet o l'acte que motiva la modificació.
Aquesta comunicació s'ha de fer per escrit i s'hi ha d'adjuntar la documentació justificativa de la modificació.
Totes les coproduccions internacionals han de superar el tràmit previ de l'aprovació per tal que el projecte en qüestió obtingui el certificat de nacionalitat espanyola en el moment de la qualificació per grup d'edats.
La competència de resoldre l'aprovació de projectes realitzats per empreses catalanes en règim de coproducció internacional és de l'Institut Català de les Empreses Culturals (ICEC).
La sol·licitud d'aprovació del projecte de coproducció internacional l'ha de fer una empresa inscrita al Registre d'empreses audiovisuals de Catalunya, mitjançant la instància normalitzada que facilita l'ICEC i especificant-hi la participació de les empreses coproductores nacionals i internacionals.
Les empreses productores inscrites al Registre d'empreses audiovisuals de Catalunya han de declarar les dates d'inici i finalització de rodatge abans d'obtenir la qualificació per edats d'obres cinematogràfiques per a les quals es vulgui obtenir el certificat de nacionalitat espanyola i poder optar als ajuts i subvencions del sector.
Aquest fet s'ha de comunicar en un termini no inferior a 15 dies abans del començament del rodatge i, com a màxim, un mes després que hagi finalitzat.
La qualificació d'obres audiovisuals per grups d'edat és un requisit indispensable per a l'exhibició, la comercialització o la promoció d'una obra audiovisual en format cinematogràfic o no cinematogràfic.
Els responsables de fer aquest tràmit són les empreses inscrites al Registre d'empreses audioviosuals de Catalunya que siguin titulars dels drets d'explotació.
En cas d'obres audiovisuals destinades a la seva exhibició en sales cinematogràfiques, l'ICEC emet un certificat únic de qualificació que lliura a la distribuïdora i que acredita el nombre, format i versió de les còpies que es poden projectar.
L'Institut Català de les Empreses Culturals (ICEC) pot atorgar el certificat de nacionalitat espanyola a les obres audiovisuals, cinematogràfiques o no cinematogràfiques, següents:
La sol·licitud del certificat de nacionalitat espanyola l'ha de fer l'empresa productora de l'obra audiovisual en el moment de presentar la sol·licitud de qualificació de l'obra audiovisual per grups d'edat, maarcant la casella corresponent al mateix formulari de qualificació.
Les empreses de producció audiovisual i professionals autònoms amb domicili fiscal a Catalunya o les Illes Balears poden optar a rebre subvencions per a la traducció, l'adaptació i la localització de subtítols de llargmetratges, curtmetratges i documentals originals en llengua catalana o bilingües (català i una altra llengua).
L'objectiu d'aquesta subvenció és afavorir i impulsar la presència fora del domini lingüístic de la creació cinematogràfica de Catalunya i de les Illes Balears.